लाल कृष्ण आडवाणी के वेबसाइट पाकिस्तानी हैक कईलस
नई दिल्ली - भाजपा के वरिष्ठ नेता लालकृष्ण आडवाणी की आधिकारिक वेबसाइट के सोमवार के एगो पाकिस्तानी नागरिक हैक क लेले।
सोमवार के आडवाणी के वेबसाइट (lkadvani.in) के कथित तौर प हैक हो गईल, हैक कईला के बाद ओकरा प ‘आजाद कश्मीर’ लिख के एगो संदेश भी पोस्ट क दिहल गईल।
कहल जाता कि वेबसाइट के हैक करेवाला आपन नाम मुहम्मद बिलाल बातवता अवरू आडवाणी के वेबसाइट प ‘पाकिस्तान जिंदाबाद’ जईसन नारा लिखला के अलावे कश्मीर से सेना के हाटावे के मांग भी करता।
आडवाणी के वेबसाइट ओ समय हैक भईल बिया जब कश्मीर के अलगाववादी नेता सैयद अली शाही गिलानी दावा कईले बाड़े कि भाजपा के ओर से प्रधानमंत्री के पद के उम्मीदवार नरेंद्र मोदी उनुका पास बातचीत बदे दु गो आदमी के भेजले रहन।
ओने, लोकसभा चुनाव के प्रचार करे तमिलनाडु पहुंचल आडवाणी के हैकिंग के बारे में कवनो जानकारी ना रहे। ताज्जुब बा कि आडवाणी के अलावा उनुका कवनो सहयोगी भा उनुका घरे रहेवला कवनो आदमी के भी ए बारे में कवनो जानकारी नईखे।
ओने, लाल कृष्ण आडवाणी के वेबसाइट हैक भईला के बाद अब भाजपा अपना आधिकारिक वेबसाइट के पाकिस्तान में बंद क देले बिया। भाजपा के वेबसाइट(bjp.org) के अब पाकिस्तान में नईखे देखल जा सकत।
पार्टी एकर कारण त कवनो ना बतवलस, लेकिन मानल जाता कि आडवाणी के वेबसाइट के हैक होखे से पार्टी घबराहट में इ कदम उठवले बिया।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva